එම ප්‍රදේශයේ කර්මාන්ත ශාලාවකින් යන්ත්‍රවල හඬ ඈතින් ඇසෙද්දී ජයන්ත එම ස්ථානයත් පසුකර මඳ දුරක් යනවිට තමාට ඉදිරියෙන් අවුරුදු 20 ක පමණ වයසැති තරුණියන් දෙදෙනකු ලොකු කථාවක යෙදෙමින් සිනාසෙමින් යනු ඇස ගැසිණි.රතු බෝක්කුව පිළිබඳ පැරැණි වෘත්තාන්තය හේතුවෙන් තරමක බියෙන් සිටි ජයන්තගේ සිතට තරුණියන් දෙදෙනා දැකීමෙන් මඳ අස්වැසිල්ලක් වූයෙන් ඉක්මන් ගමනින් ගොස් තරුණියන්ට ළං විය.කර්මාන්ත ශාලාවේ රාත්‍රි වැඩ මුරය අවසන් වන්නේ පාන්දර පහට බව ජයන්ත දනී.